HR
C 252/74
Službeni list Europske unije
17.7.2023.
Tuženik: Vijeće Europske unije
Tužbeni zahtjev Tužitelj od Općeg suda zahtijeva da: — u skladu s člankom 263.
UFEU-a djelomično poništi: (1) Odluku Vijeća (ZVSP) 2023/572 od 13. ožujka 2023.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1) i Provedbenu uredbu Vijeća (EU) 2023/571 od 13. ožujka 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (2), (2) Provedbenu uredbu Vijeća (EU) 2023/806 od 13. travnja 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (3) i Odluku Vijeća (ZVSP) 2023/811 od 13. travnja 2023.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (4), te (3) svaku naknadnu odluku (ZVSP) i provedbenu uredbu Vijeća u mjeri u kojoj se tim aktima netočno povezuje tužitelja sa supružnicima Melničenko, gospodinom Raševskim ili određenim navedenim aktivnostima; — naloži Vijeću snošenje troškova.
Tužbeni razlozi i glavni argumenti U prilog osnovanosti tužbe tužitelj ističe tri tužbena razloga. 1.
Prvi tužbeni razlog, kojim se tvrdi da sporne mjere sadržavaju očitu pogrešku u ocjeni time što je tužiteljevo ime uvršteno u obrazloženje popisa osoba na koje se primjenjuju mjere ograničavanja. 2.
Drugi tužbeni razlog, kojim se tvrdi da se spornim mjerama povređuju prava obrane i pravo na pošteno suđenje s obzirom na to da tužitelju nije pružena mogućnost djelotvornog ostvarivanja njegovih prava obrane, osobito prava na saslušanje.
Uzimajući u obzir usku povezanost između prava obrane i prava na djelotvoran pravni lijek, povrijeđeno je i potonje tužiteljevo pravo. 3.
Treći tužbeni razlog, kojim se tvrdi da su sporne mjere neproporcionalne te da zadiru u zakonodavne nadležnosti Unije i povređuju tužiteljeva temeljna prava.
(1) (2) (3) (4)
Odluka Vijeća (ZVSP) 2023/572 od 13. ožujka 2023.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL 2023., L 75I, str. 134.)
Provedbena uredba Vijeća (EU) 2023/571 od 13. ožujka 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2023., L 75I, str. 1.)
Provedbena Uredba Vijeća (EU) 2023/806 od 13. travnja 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2023., L 101, str. 1.)
Odluka Vijeća (ZVSP) 2023/811 od 13. travnja 2023.
o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL 2023., L 101, str. 67.)
Tužba podnesena 25. svibnja 2023. – Suek/Vijeće (Predmet T-294/23) (2023/C 252/89) Jezik postupka: engleski Stranke Tužitelj: Siberian Coal Energy Company AO (Suek) (Moskva, Rusija) (zastupnici: N. Tuominen i M. Krestijanova, odvjetnici) Tuženik: Vijeće Europske unije